Андрэй Кудзіненка: Апроч нерваў… Атрымаў досвед працы з такім савецкім монстрам, як “Беларусьфільм”, атрымаў магчымасць рэалізаваць нейкія задумы, нарыхтоўкі… Калі казаць пра грошы, заплацілі “пастановачных” каля 5000 даляраў. Але гэта два гады працы. Плюс у месяц атрымліваў 200 даляраў (калі не было здымкаў), а так 300. У Расіі, калі я называў гэтыя сумы, перапытвалі: “Выбачаемся, колькі?..” І здзек у тым, што ўсякае начальства атрымала нашмат болей. Нейкія эканамісты, бухгалтары, начальнікі дэпартаментаў. Яны нічога не робяць, а ў цябе з карціны бяруць 32% на іх заробкі. Яны паўсюль пішуць, што “Масакра” каштавала 2 мільёны даляраў. Рэальна яна каштавала каля 700 тысяч даляраў, астатняе – усякім начальнікам-лайдакам.